Diari Oficial de la Generalitat Valenciana


Sumari del DOGV 1590, del 19-07-1991 (1991/822143)

ORDRE de 10 de juny de 1991, de la Conselleria d'Agricultura i Pesca, per la qual s'aprova el Pla d'obres i millores territorials (la. part) de la zona de regs de llevant, marge esquerre del Segura (Alacant).
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/10/(4)/dof/vci/html**

### Dades del document

Número de DOGV
:   1590

Data del DOGV
:   19-07-1991

Secció del DOGV
:   DISPOSICIONS GENERALS

Número del document
:   1991/822143


Data del document
:   10-06-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 10 de juny de 1991, de la Conselleria d'Agricultura i Pesca, per la qual s'aprova el Pla d'obres i millores territorials (1a. part) de la zona de regs de llevant, marge esquerre del Segura (Alacant).  
El Decret 151/1990, de 17 de setembre, del Consell de la Generalitat Valenciana, estableix que serà d?aplicació a tot el territori de la Comunitat Valenciana, pel fet que és classificada com a objectiu número 1 al Reglament (CEE) 2052/88 del Consell, el que es regula en la Llei de Reforma i Desenvolupament Agrari en matèria d'obres i millores territorials.  
La zona de regs de llevant, marge esquerra del riu Segura, es troba inclosa a la zona denominada Comarca Meridional d'Alacant, establerta pel Decret 672/73 de 15 de març, decret pel qual s'acordaven actuacions de reforma i desenvolupament agrari, i amb un període de vigència fins al 31 de desembre de 1979. A l'empara d'aquest decret es van redactar la primera i la segona part del Pla d'obres i millores territorials, havent-se executat les obres corresponents.  
Al llarg del temps transcorregut des de l'acabament de la vigència del Decret 672/73, s'ha vist la necessitat de realitzar actuacions de millora i condicionament de camins rurals, i també de millora de regadius que permeten la millor distribució i utilització de l'aigua. Aquestes actuacions, són concordants amb les establertes al Programa de desenvolupament regional per a les zones d'objectiu número u. D'acord amb això, la Direcció General de Desenvolupament Agrari ha redactat una primera part del Pla d'obres i millores territorials per a la zona, el qual fa referència al condicionament i la millora de camins rurals, embassaments i conduccions principals d'enllaç de regadius.  
Examinat el dit pla aquesta conselleria considera que les obres que s'hi inclouen, en beneficiar les condicions de tota la zona i que s'estimen necessàries per a l'actuació de la conselleria, han estat degudament classificades segons determinen els articles 61 i 62 de la Llei de Reforma i Desenvolupament Agrari; contribuint així a la millora de les condicions estructurals agràries de la zona.  
Per això i fent ús de les facultats que tinc atribuïdes,  
ORDENE:  
Article primer  
Aprovar el Pla d'obres i millores territorials (la. part) de la zona de regs de llevant, marge esquerre del Segura (Alacant).  
Article segon  
D'acord amb els articles 61 i 62 de la Llei de Reforma i Desenvolupament Agrari les obres incloses al pla de condicionament i millora de camins rurals, embassaments i conduccions principals d'enllaç per al reg, quedaran classificades com a obres d'interés general, incloses al grup a) de l'article 61 de la llei, raó per la qual seran totalment subvencionades.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes complementàries per a la millor aplicació de tot el que es disposa en aquesta ordre.  
Segona  
L'ordre entrarà en vigor el dia de la publicació al Diari Oficial de la Generalitat Valenciana.  
València, 10 de juny de 1991.  
El Conseller d'Agricultura i Pesca,   
LLUIS FONT DE MORA I MONTIESINOS


Còpia Permalink ELI